Vaikų geležinkelis

Vaikų geležinkelis – mokomojo ir pramoginio pobūdžio geležinkelis, skirtas mokyklinio amžiaus vaikams ugdyti ir populiarinti techninius gebėjimus, aktualius geležinkeliuose. Dažniausiai tai būna siaurasis geležinkelis, įprastai 750 mm vėžės, 1,5–5 km ilgio, ruožui priskiriami 1–2 lokomotyvai ir 4–5 keleiviniai vagonai. Vaikų geležinkeliams priskiriamos nedidelės stotelės, depas, mokomosios laboratorijos ir dirbtuvės. Dauguma tokių geležinkelių veikė TSRS ir socialistinėse šalyse.

Lietuvoje tokie geležinkeliai buvo trys:
 1946–1980 m. Vilniuje veikęs 1,6 km Vingio parko geležinkelis;Вильнюс. Dzd-ussr.ru (tikrinta 2025-09-30).
 1988–1992 m. veikęs 12 km ruožas Anykščiai–Rubikiai, kuriame kursavo jaunųjų geležinkelininkų aptarnaujamas traukinys „Nykštukas“;Аникщяй. Dzd-ussr.ru (tikrinta 2025-09-30).
 2006 m. atidarytas 0,8 km Ignalinos siaurasis geležinkelis.Игналина. Dzd-ussr.ru (tikrinta 2025-09-30). 

 Istorija 

Laikoma, kad pirmasis oficialus vaikų geležinkelis atidarytas 1935 m. Tbilisyje (Gruzija), tačiau dar 1932 m. Maskvos Gorkio parke atidarytas geležinkeliukas vaikams.Москва (ЦПКиО им. Горького). Dzd-ussr.ru (tikrinta 2025-09-30). Išyrant TSRS, veikė 50 vaikų geležinkelių, kurių bendras ilgis siekė apie 150 km, veikė apie 3000 būrelių su 50 tūkst. vaikų. Kasmet jais pravažiuodavo apie  2 mln. keleivių.

 Šaltiniai 

 Nuorodos 
 Детские железные дороги СССР – История и современность (Dzd-ussr.ru)

Kategorija:Geležinkeliai